AlexejDobrolubov/national_council_slovak_2010 huggingface dataset:
88. schôdza NR SR - 6.deň - B. popoludní
Dátum: 2023-03-22
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

6. Ďakujem pekne za slovo, vážený pán predsedajúci. Pán poslanec Svrček, Miloš, ja vítam túto iniciatívu veľmi. My sme sa neraz na túto tému bavili a ja ti takisto ďakujem za to, že s týmto návrhom tu predstupuješ. Považujem to za veľmi prospešné a pevne verím, že aj toto prispeje k tomu, že výstavba diaľnic, rýchlostných ciest na Slovensku sa pohne dopredu. Mňa osobitne, samozrejme, zaujíma najmä Zemplín a potvrdzujem tie tvoje slová, že dnes na Zemplíne nemáme ani kilometer diaľnice a náš kraj to takisto potrebuje. Nielen kvôli bezpečnosti a plynulosti cestnej premávky. Pretože všetci dobre vieme, že je to hlavne o tom, ale je to aj kvôli tomu, že potrebujeme, aby náš kraj bol nejak rozšírený, aby tam pribudli noví investori. Ako primátor som mal možnosť neraz rozprávať s mnohými tými, ktorí mali záujem prísť a investovať na Zemplín, a ak nie je prvou otázkou, tak jednou z prvých bolo, ako to vyzerá s diaľnicou. A bolo mi ťažké hovoriť o tom, že je to v nedohľadne. Aj keď, samozrejme, kroky sa robili vždy. Pamätám sa, ako sme riešili privádzač do Michaloviec, ale dnes už je to zas neaktuálne, takže bude potrebné sa k tomu opätovne vrátiť. My ale vieme aj to, že náš kraj okrem teda tých možných investícií je aj krajom bohatým na kultúrne prírodné dedičstvo, kde by takisto ľudia mohli prísť a častokrát neprichádzajú aj kvôli tomu, že cesta k nám im trvá dlho a cesty nie sú bezpečné, čo nejeden z nich hovoril. Takže tá diaľnica naozaj by výrazne pomohla Zemplínu, pomohla by východnému Slovensku a tie kroky, ktoré si tu prezentoval, by k tomu výrazne mohli prispieť. Takže ja za seba určite toto podporím a verím, že to prejde aj celým parlamentom. Ďakujem pekne.
77. schôdza NR SR - 1.deň - A. dopoludnia
Dátum: 2022-11-15
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

48. Ďakujem pekne, vážený pán predsedajúci. Situácia v Slovenskej republike v súvislosti s migrantmi je veľmi zlá. Vie to každý Slovák, osobitne tí, ktorí žijú v blízkosti českých, maďarských hraníc. Vedia to aj zodpovedné orgány v Česku a v Rakúsku, ktorí urobili opatrenia na to, aby to u nich nebolo rovnako ako u nás. A jediný, kto to nevie alebo to zľahčuje, je minister vnútra a prezident Policajného zboru. Podľa nich je to vraj lepšie, ako to bolo v roku 2015. Vedel by som možno aj s tým súhlasiť, že je to lepšie ako v roku 2015. Ale pre koho je to lepšie? Možno a zaiste pre tých prevádzačov, ktorí túto činnosť organizujú, ale aj pre mnohých možno, ktorí sú v pozadí tejto riadenej migrácie. Ale otázne je, že komu má ministerstvo vnútra a Policajný zbor slúžiť, či zámerom týchto ľudí alebo či má chrániť občanov Slovenskej republiky a ich majetky. Jednoznačne, že to druhé, pretože títo migranti sú potenciálnym nebezpečím pre Slovensko, a je potrebné urobiť teda všetko pre to, aby ich počet na Slovensku bol podstatne nižší, aby sa na Slovensko vôbec nedostávali. Problémy, ktoré tu v poslednom období riešime či už so zdravotníctvom, alebo aj s migráciou, sú problémami, ktoré tu vôbec nemuseli byť. Sú dôsledkom toho, akú vládu máme, sú dôsledkom toho, že naša vláda nie je schopná organizovať a zabezpečovať to, čo sa od nej očakáva, a neobstojí ani to, že je to európska záležitosť, pretože mnohé krajiny ukázali, že proti tomu vedia bojovať, vedia tomu čeliť a aj naša vláda sa mohla na tento problém pripraviť a urobiť účinné opatrenia predtým, aby k tomu, čo dnes zažívame, vôbec nemuselo dôjsť. Ďakujem pekne.
76. schôdza NR SR - 1.deň - A. dopoludnia
Dátum: 2022-11-11
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

17. Ďakujem pekne za slovo. Vážený pán kolega Kamenický, uvádzal si desivé čísla o tom, koľko zdravotníkov nám chýba, koľko zdravotníkov zo Slovenska odchádza. Ale naznačil si aj tým, že čím to je. Evidentne je to tým, že podmienky pre ich prácu na Slovensku sú zlé. V prvom rade je to neadekvátne ohodnotenie, ktoré je v porovnaní s okolitým svetom nízke. Ale je to aj inými podmienkami. V katastrofálnom stave je dnes zdravotnícka infraštruktúra, nedostatok zdravotníckych pomôcok a to je takisto alarmujúce. To, že mnoho ľudí zo systému odchádza, spôsobuje veľké ťažkosti aj tým, ktorí v ňom zostali, pretože tí sú už teraz preťažení a vízia, že to bude ešte z tohto pohľadu horšie, im nielenže nedáva nádej na zlepšenie, ale skôr ich núti uvažovať o tom, aby z neho odišli aj oni. Čo môže byť už skutočne zničujúce. Je preto nevyhnutné dať zdravotníctvu to, čo potrebuje. A súhlasím s tým, čo si viackrát povedal, že namiesto investícií do zbraní, do podpory vojen, vrátane tej ukrajinskej, musíme investovať do nemocníc, do lekárov, do zdravotných sestier, ale aj do školstva, ktoré so zdravotníctvom súvisí. Ďakujem.
70. schôdza NR SR - 1.deň - B. popoludní
Dátum: 2022-06-29
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

42. Ďakujem pekne. Vážený pán poslanec Mičovský, vaše vystúpenie bolo veľmi z môjho pohľadu cenné a svojím spôsobom dokazuje, a budem sa opakovať po svojom predrečníkovi, že dnešné odvolávanie je namieste, že dnešné odvolávanie pána ministra má svoje opodstatnenie a aj keď ste to tak priamo či nepriamo povedali, určite by sa o vaše vystúpenie mali zaujímať aj orgány činné v trestnom konaní a mnoho z toho, čo ste povedali, mali by chcieť, aby ste im bližšie vysvetlili. Ja len niektoré spomeniem. Na ministerstve sa začali diať veci. Možno, začali ste aj hovoriť niečo, čo sa z toho, čo sa začalo diať, možno by ste ešte viac aj povedali, lebo možno niektoré veci ani nie sú vhodné, aby sa o nich veľmi hovorilo. Hovorili ste o renomé, zlom renomé pána Vlčana na bankovom sektore. Možno aj o to by sa niekto mal zaujímať, komu to prináleží. Povedali ste aj to, že premiér o tomto človeku bol informovaný, ale premiér evidentne nekoná, takže aj to by možno bolo, tiež by bolo zaujímavé vedieť, prečo nekoná. A, ale aj to, čo ste spomínali o tom zrušení toho protikorupčného oddelenia, to tiež má asi svoje dôvody, pretože asi, tak ako ste to naznačili, pánovi Vlčanovi a ľuďom okolo neho veľmi existencia tejto skupiny ľudí na ministerstve prekážala. Takže vaše vystúpenie naozaj bolo veľmi zaujímavé, veľmi podnetné a, tak ako som povedal, verím, že naňho nadviažu tí, ktorí naňho nadviazať majú a že sa o to budú zaujímať.
67. schôdza NR SR - 3.deň - A. dopoludnia
Dátum: 2022-06-28
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

8. No, ďakujem pekne za slovo. Pán poslanec Takáč, áno, máš pravdu. Situácia na Slovensku je veľmi zlá. Ja uvediem len jeden príklad. Michalovský domov seniorov, ktorého zriaďovateľom je mesto Michalovce, zaplatil za plyn v januári 2021 – 5 369 eur, za január 2022 – 27 225, za február 2021 – 4 937 eur, február 2022 - 37 381, šialené čísla. Pýtame sa, kto a ako to má riešiť. No, a samozrejme, zriaďovateľ. Z čoho? Keď ešte aj teraz nám idete brať ďalšie peniaze. Majú to zaplatiť klienti, ktorí na to nemajú finančné prostriedky? Čiže doviedli ste túto krajinu naozaj do veľmi zložitej situácie, ale ja mám obavy, že ceny plynu nie sú tým konečným, čo nás v tomto smere čaká. Pretože javí sa, že či vôbec bude plyn. S podnikateľmi s ktorými sa stretávam, medzi nimi sa už šíria informácie už o tom, že nás v jeseni čakajú, nazvem to, plynové prázdniny. Jednoducho budú sa musieť zatvárať prevádzky, určite verejné budovy údajne, ale aj jednotlivé prevádzky. A z toho sa šíri už teraz už trošku aj panika. Nikto to zatiaľ nerozptýlil, nikto nepovedal, že nič také nám nehrozí. Čiže svojim spôsobom tieto obavy ako keby sa potvrdzovali. Takže, ak sa s tým nič neurobí a zdá sa, že vláda s tým veľa robiť nechce, tak nás čakajú naozaj krušné časy a aj preto minister Sulík, ktorý je za túto oblasť zodpovedný, by mal niesť zodpovednosť. Ďakujem pekne.
65. schôdza NR SR - 5.deň - B. popoludní
Dátum: 2022-05-03
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

147. Ďakujem pekne za slovo, vážený pán predseda. Pán poslanec Faič, ty si vo svojom vystúpení okrem iného hovoril aj o tom, že koalícia má tendenciu urýchliť a zjednodušiť celý proces dnešného rokovania, čo sa im, myslím, procedurálnymi návrhmi v úvode dnešného rokovacieho dňa aj podarilo. Pre mňa je takým istým prekvapením skutočnosť, že koaliční poslanci nemajú veľkú chuť diskutovať o v podstate prelomovej záležitosti, ktorá sa v tomto parlamente odohráva, že nemajú chuť oponovať. Jediné, na čo majú chuť, majú chuť čím skôr Roberta Fica zavrieť, pretože ako sme už viackrát povedali, potrebujú sa ho zbaviť. Zamýšľal si sa tiež nad parlamentom, čím je parlament v spoločnosti, aké miesto mu patrí, že je to akási najvyššia liga, kde sa odohráva politika na najvyššej úrovni, že je to akási posvätná pôda. Žiaľ, dnes o parlamente musíme povedať, že je to pôda značne dehonestovaná. A dehonestovaná viacerými skutočnosťami. Jednak dehonestovaná, nazvem to hereckým obsadením, teda aktérmi, ktorí na parlamentnej pôde pôsobia, jednak dehonestovanej spôsobom komunikácie na tejto pôde a v neposlednom rade je dehonestovaná aj témami, ktoré tu odznievajú. A tá dnešná o Robertovi Ficovi je najvýraznejším odzrkadlením chápania demokracie u našich koaličných kolegov. Je najväčším odzrkadlením chápania parlamentarizmu, ich chápania, nakladania s mocou ako takou. Žalostné je takmer všetko z toho, čo sa tu odohráva. A všetko sa to deje v mene akéhosi ´padni komu padni´, čo v skutočnosti tiež nie je pravdou, lebo ak by tento princíp naozaj bol v praxi uplatňovaný, tak dnes by sme sa bavili aj o iných, aj o koaličných aktéroch toho sloganu ´padni komu padni´, pretože na rováši toho už všetci... (Prerušenie vystúpenia časomerom.)
65. schôdza NR SR - 5.deň - B. popoludní
Dátum: 2022-05-03
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

102. Ďakujem veľmi pekne za slovo, pán predsedajúci. Vážený pán poslanec Richter, Janko, ty si začal svoje vystúpenie tým, že si ako bývalý minister sociálnych vecí spomínal oblasť práve túto, sociálnych vecí, že to bolo niečo, za čo sa vlády SMER-u rozhodne nemuseli hanbiť. Ja zo svojej pozície, pretože som tuná nebol, ale vnímal som to z pozície, v ktorej som bol, potvrdzujem to, čo si povedal. Ľudia naozaj veľmi pozitívne vnímali najmä tie také najznámejšie opatrenia, ktoré boli prijaté. Spomeniem za všetky, ja neviem, vlaky zadarmo, spomeniem za všetky obedy zadarmo, ale aj mnoho iných vecí, či už v súvislosti so Zákonníkom práce, s minimálnou mzdou a podobne. Mnoho z toho dnes už pravdou nie je pod rúškom pandémie, pod rúškom iných skutočností to zaniklo a súčasná vládna moc, ktorá sľubovala tu, že všetko bude omnoho-omnoho lepšie a nedokáže sa v tomto smere predchádzajúcej vláde SMER-u v ničom vyrovnať, tak, samozrejme, hľadá nejaký spôsob, aby to zakryla, aby ukázala teda, že minimálne v niečom je lepšia a tú jednu oblasť, v ktorej chce byť lepšia, je práve oblasť zatvárania ľudí. Sústredili sa teda na to, aby jednou ranou urobili dve veci, a to jednak aby prekryli svoju neschopnosť a zároveň aby aj, ako už tu viackrát bolo povedané, aby tým spôsobom aj zlikvidovali politickú opozíciu. Sú si vedomí toho, že nespokojnosť ľudí narastá a bude narastať, zvlášť teraz, keď by sa obmedzili dodávky plynu, ak by sa obmedzili dodávky ropy, respektíve keď ich ceny pôjdu prudko hore. Takže toto všetko nejakým spôsobom prekryť určite z ich pohľadu nebude jednoduché, ale určite urobia celý rad aj ďalších opatrení. Dotkol si sa vo vystúpení aj dekana docenta Burdu, áno, aj som to... (Prerušenie vystúpenia časomerom.)
65. schôdza NR SR - 5.deň - B. popoludní
Dátum: 2022-05-03
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

70. Ďakujem, vážený pán predsedajúci. Ďakujem všetkým kolegom, ktorí vo faktických poznámkach reagovali na moje vystúpenie, ktorým som chcel ukázať, že to, čo sa na Slovensku deje, nie je niečím, čo by tu už v minulosti nebolo. Verím, že sa mi podarilo poukázať aj na tie isté paralely jedného toho predchádzajúceho obdobia s tým dnešným a chcel som zároveň aj svojím vystúpením vyzvať všetkých, ktorým záleží na tom, aby sa toto nezopakovalo až do takých tragických rozmerov, aké tu boli v minulosti, aby to pochopili, že z histórie sa máme poučiť a vyvarovať sa niečoho, čo sa ukázalo ako nevhodné. Mám však pocit a mám dojem, že sa to asi nestretne s pochopením, pretože ako už bolo povedané, ten vládny valec je naštartovaný, ten sa už pohol, ten už nehľadí naľavo-napravo a teda aj napriek teda mojej stále ešte viere, že by to mohlo byť aj ináč, som pesimistom. Čo sa týka konkrétnych niektorých vystúpení, tak pánovi poslancovi Vážnemu len to, keď si hovoril o tom, že ťa prekvapilo, ako je dnes hodnotená sloboda tlače na Slovensku, tak mňa to prekvapilo takisto. Takisto som sa s tým stretol v období, kedy, kedy je cenzúra, tak niekto dokonca hovoril, že sme na tom lepšie z pohľadu tej dôveryhodnosti, čo podľa môjho názoru takisto svedčí o tej agentúre, ktorá to urobila, tento výskum, a teda k týmto záverom, ktorým dospela. No a pán poslanec Kéry sa pýtal, koľkokrát som bol kontaktovaný ministrom vnútra alebo niekým z vládnych predstaviteľov. No odkedy som poslancom Národnej rady, odkedy som opozičným poslancom v parlamente, tak ani raz, ich záujem o mňa a o Michalovce je minimálny. Pravda, nerátam tú tlačovku, ktorú minister Roman Mikulec... (Prerušenie vystúpenia časomerom.)
65. schôdza NR SR - 5.deň - A. dopoludnia
Dátum: 2022-05-03
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

130. Ďakujem, pán predseda. Pán poslanec Baška, ty si tiež ako jeden z mnohých vo svojom vystúpení hovoril o tom, že poslanci nemajú trestno-právnu imunitu. Je dobré, že si o tom hovoril a je dobré, že o tom zaiste budú hovoriť aj ďalší, pretože to treba viackrát zvýrazňovať, o čo vlastne tuná ide. My nemáme trestno-právnu imunitu, sme ale však chránení pred svojvôľou výkonnej moci týmto inštitútom, inštitútom, že to parlament poslanca musí vydať na stíhanie, väzobné stíhanie, čo je zaiste takisto dobré. Vyzerá však, že súčasná vládna moc aj túto poistku, ktorá je v demokratickom systéme potrebná, dokáže a vie obísť. Dôležité je správne naformulovať možný trestný čin, v tomto prípade, tak ako sme počuli, založenie a zosnovanie zločineckej skupiny, čo má hneď niekoľko výhod. Prvou tou výhodou je, že, ako tu už odznelo, vyzerá to na prvé počutie alebo na prvé videnie hrôzostrašne a potom sú tu aj ďalšie ciele, ktorými je skutočnosť, že toto riešia Úrad špeciálnej prokuratúry a Špeciálny trestný súd, čo zase umožňuje vzhľadom na ich personálne zloženie postupovať tak, aby to dopadlo napokon tak, ako si objednávatelia toho všetkého želajú. Spomínal si vo svojom vystúpení aj systém tých univerzálnych kajúcnikov, ktorý sa tu rozmohol tiež už až do takmer hrozivých rozmerov a je to alarmujúce. Dôležité bude, a dúfajme, že sa to raz podarí, tento systém, ktorý je evidentne nebezpečný, tento systém nejakým spôsobom nieže oslabiť, ale dať mu ten pravý rozmer, pretože tento systém sa stal veľmi zneužívaným na Slovensku a... (Prerušenie vystúpenia časomerom.)
65. schôdza NR SR - 5.deň - A. dopoludnia
Dátum: 2022-05-03
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

66. Ďakujem pekne za slovo, vážený pán predsedajúci. Vážený pán predseda Pellegrini, v úvode svojho vystúpenia ste hovorili o tom, že sa môže stať, že pri takom počte a množstve poslancov, aký je v tomto parlamente, resp. v iných parlamentoch, že môže dôjsť aj k tomu, že poslanec sa dopustí nejakého trestného činu a v takom prípade je namieste, aby sa parlament bavil o tom, či ho vydá alebo nevydá orgánom činným v trestnom konaní na trestné stíhanie. Ale tiež ste povedali, že tu, v tomto prípade tu o to vôbec nejde, pretože tu ide o vydanie poslanca na väzobné stíhanie, a to je veľký rozdiel. Tu sa teda a priori chce, aby líder opozičnej strany bol vo väzbe, aby mu bola odopretá možnosť politicky byť aktívny a zároveň si aj položil aj otázku, o čom to svedčí. Nuž svedčí to o tom, že v demokratickom štáte rozhodne nie sme, s čím absolútne súhlasím. My nemáme záujem o to na Slovensku, aby sa veci vyšetrili, ak je podozrenie, a to štandardným spôsobom. Pretože spôsob, ktorý sa zvolil, určite štandardným nie je. Aj Robertovi Ficovi hrozí, že bude uväznený a bude tam dlhodobo neoprávnene držaný, tak ako tomu bolo v mnohých prípadoch predtým a napokon, ak bude prepustený, bude už v podstate politicky svojím spôsobom znemožnený alebo znemožňovaný a o to tak isto ide. K čomu teda Slovensko týmto spôsobom smeruje? Smeruje k tomu, že v hospodárskej oblasti sa rúti do krachu, v sociálnej oblasti do biedy, avšak v oblasti právneho štátu do totality, aká tu už dávno nebola. V normálnej spoločnosti je brániť sa ale... (Vystúpenie prerušené časomerom.)
65. schôdza NR SR - 4.deň - A. dopoludnia
Dátum: 2022-04-29
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

212. Ďakujem pekne za slovo, vážený pán predsedajúci. Pán poslanec Vážny, ty si sa vo svojom vystúpení obrátil aj na koaličných poslancov a spýtal si sa, či sa zamýšľali nad tým, aká bude budúcnosť Slovenska, ak to takto pôjde ďalej. Neviem, či sa zamýšľali, ale dovolím si naznačiť, aká by teda tá budúcnosť mohla byť. Slovensko bude zjavne bez opozície. Slovensko bude plné politických väzňov, o ktorých sa bude tvrdiť, že sú zločincami, ale nebudú to, milí kolegovia, len politici terajšej opozície, ale medzi nimi budú zaiste aj mnohí z koalície. Prvý, ako vidíme, už je na rade a po ňom predpokladáme, že prídu aj ďalší. A možno to, ako to bolo kedysi, sa budú nepriatelia hľadať aj vo vlastných radoch. Takže nie je vylúčené, že tam bude aj mnoho z vás, ktorí sa dnes cítite bezpečne. Nebude problémom nájsť aj na každého z vás, všetkých tých budúcich nepohodlných, nájsť nejako aj možno i viacerých Makóv. Táto budúcnosť je minimálne z tohto pohľadu zlá a ak k tomu prirátame schopnosť vašej vlády spravovať štát, spravovať verejné financie, tak tá budúcnosť bude aj vo všetkých ostatných podstatných aspektoch veľmi, veľmi problematická. Možnože bude naďalej veľká náklonnosť Spojených štátov, možno aj Európskej únie. Ale nepredpokladám, že tu bude náklonnosť občanov Slovenskej republiky tým, ktorí vládnu. A ako bude asi vyzerať demokracia v tomto parlamente, to naznačil pán poslanec Šefčík. Poslancovi sa bude upierať, bude sa zosmiešňovať, ak sa prihlási do diskusie, pretože to už sa nenosí. Preto pred chvíľou ste nám, pán poslanec, takmer vynadali, že jak si dovolíme sa prihlásiť. Ďakujem.
65. schôdza NR SR - 4.deň - A. dopoludnia
Dátum: 2022-04-29
Poslanec: Zahorčák, Viliam (SMER - SD)
Druh vystúpenia: Vystúpenie s faktickou poznámkou

182. Ďakujem veľmi pekne, vážený pán predsedajúci. Pán poslanec Takáč Riško, ty si vo svojom vystúpení okrem iného obrátil sa aj na poslancov vládnej koalície s nádejou, že sa zamyslia a pochopia, o čom celé to dvojdňové takmer rozprávanie je, ktoré tu absolvujeme. Rád by som zdieľal tvoj optimizmus, ale, bohužiaľ, musím ostať na rovine pesimizmu, pretože, aj keď nepochybujem, že medzi nimi je mnoho ľudských dobrých ľudí, jednoducho nebudú ochotní, nebudú ochotní svoje postoje zmeniť, pretože majú jednu takú špecifickú vlastnosť, vlastnosť veľmi citlivo vnímať minulosť, osobitne minulosť spájanú so SMER-om, a takmer úplne prehliadať minulosť spájanú s ich nominantmi, s ich priateľmi. A čo je ešte horšie, citlivo nevnímať prítomnosť, ktorá je s týmto spájaná. Aj dnes sme tu počuli, čo všetko sa dostáva na povrch, čo všetko ešte na povrch vypláva a reakcie žiadne. Mali sme možnosť vidieť, ako to prebiehalo pri, keď sme sa bavili o pánovi ministrovi Mikulcovi, ako na toto reagovali, takže myslím si, že sú nejako tak, že asi, asi to ostane tak, ako sa to všeobecne predpokladá. Mne je na nich aj trošku čudné, že mnohí, ktorí si vytvárali okolo seba mýtus tých čestných spravodlivých ľudí a dlhodobo ho budovali a vďaka tomu sa aj sem dostali, že odrazu tak ho lacno prehajdákajú tým, že sa správajú tak, ako sa správajú. Buď to ma iný dôvod, než sme tu už viackrát hovorili, alebo je to aj na základe príkazu zhora, na základe nejakých obáv o to, že sa v ďalších voľbách nedostanú na kandidátky, či na nejaké iné výhodné pozície. Nuž... (Prerušenie vystúpenia časomerom.)
90. schôdza NR SR - 3.deň - A. dopoludnia
Dátum: 2023-05-04
Poslanec: Zajačik, Vladimír (-)
Druh vystúpenia: Vystúpenie s faktickou poznámkou

107. Pán kolega Dostál, veľmi dobre si zhrnul, čo skutočne znamená predložený pozmeňujúci návrh, respektíve predložený pre Bratislavu a Košice, lebo prečo vlastne potom budeme robiť územné plány, keď bude rozhodovať o tom niekto úplne iný? Všetko mi to naozaj pripomína, pripomína takú nejakú Potemkinovu dedinu, pretože jednoducho my chceme nahradzovať naozaj občanov tým, že bude rozhodovať nejaký úrad, štát o všetkom a občania nemajú absolútne žiadnu šancu sa k tomu, k tomu nejakým spôsobom vyjadrovať alebo dopracovať. Ďakujem.
90. schôdza NR SR - 3.deň - A. dopoludnia
Dátum: 2023-05-04
Poslanec: Zajačik, Vladimír (-)
Druh vystúpenia: Vystúpenie s faktickou poznámkou

97. Pán poslanec Kremský, ja som rád, že ste takto vystúpili. Áno, aj my vítame presnejšie pravidlá pre investorov, ale už teraz schválené zákony ich výrazne skracujú. Veľmi dobre si popísal veľké náklady pre občanov, ktoré sa budú musieť platiť za skolaudovanie stavieb. Spomínal si aj, aj náklady terajšie, respektíve výdaje už vzniknutého úradu na veľmi drahé automobily, knihy a neviem, čo všetko možné. No ja by som ešte pridal, aj pán poslanec Svrček tu teraz hovoril o tom, že boli rôzne cesty do zahraničia na neviem čo, ale výdavok úradu podľa mňa patrí aj, respektíve by mohol pán podpredseda Holý vysvetliť, že čo bol riešiť na Blízkom východe, keď bol v Ománe na náklady úradu. Ďakujem.
90. schôdza NR SR - 3.deň - A. dopoludnia
Dátum: 2023-05-04
Poslanec: Zajačik, Vladimír (-)
Druh vystúpenia: Vystúpenie s faktickou poznámkou

24. Pán kolega Svrček, ja chcem veľmi oceniť váš kultivovaný prejav, ten sa vám veľmi podaril. Viem, že na ostreľovanie ministra životného prostredia a jeho oprávnených pripomienok k tomuto návrhu máte dohodnutého ostreľovača, a to pána Suju. A táto hra na dobrého a zlého policajta sa vždy používa vtedy, keď sa pripravuje niečo, čo nie je celkom kóšer a to je asi aj prípad vami predkladaného návrhu, a teraz z iného súdka. Veľmi by ma zaujímalo, či a kedy zasadala k tomuto návrhu legislatívna rada vlády a aké je stanovisko vlády k tomuto návrhu. Ďakujem.
48. schôdza NR SR - 6.deň - A. dopoludnia
Dátum: 2021-10-27
Poslanec: Žiga, Peter (SMER - SD)
Druh vystúpenia: Vystúpenie s faktickou poznámkou

103. Ďakujem pekne. Pán Sulík, ja som vás mal za takého vecného človeka a považujem za veľmi plytké, že sa vyhovárate na svojich predchodcov a na predchádzajúce vlády. To musí robiť človek, ktorý je naozaj v úzkych, že argumentuje takýmito lacnými argumentmi, a poviem vám, aj prečo si to myslím, a poviem vám, aj kde ste urobili chyby. Minulý rok v septembri ste avizovali, že vďaka vaším krokom sa zlacnie, teda zlacnie na Slovensku teplo a elektrina asi o 10 % vďaka vaším krokom. To znamená, keď ide dole cena elektriny alebo cena tepla, tak je to vďaka vaším krokom. Keď ide hore cena elektriny alebo tepla, alebo plynu, tak za to môžu predchádzajúce vlády. Tomu nie celkom rozumiem, čo tu, ako tu argumentujete. Vyhovárate sa, že sme urobili chyby, no, pri Mochovciach, že sme nekonali, že sme boli pasívni. Celé Slovensko čakalo, že kým sa dostanete vy za ministra hospodárstva a konečne to dostaviate, pretože 12 rokov to nebol nikto schopný dostavať. Ja som neprivatizoval Slovenské elektrárne tak, ja som nerozdelil Slovenské elektrárne tak, aby 66 % a výkon akcionárskych práv vykonával hlavne Enel a všetky manažérske právomoci mal Enel, takže mňa z tohto neodsudzujte. Zároveň vám chcem povedať, že máte 200 mil. ušetrených v rámci TPS-ky, pretože dobre viete, že už nedoplácate ani na vodu, ani na bioplyn, ani na biomasu, pretože cena elektriny na trhoch je už vyššia ako výkupná cena pri týchto obnoviteľných zdrojoch. Čiže vy čo chcete rozpustiť v rámci tej vašej novej TPS-ky, to je len to, čo ste ušetrili.